Document ID: /roh_data/filtered/fineweb-2-filterrobots_roh.jsonl.gz/72094

Novs centers da cumpra, nova staziun, novas abitaziuns, in nov sviament – Glion prosperescha. Quant creschament dovra la citad, e tge sfidas porta il svilup?
Questa Marella intercurescha vi da l'exempel da Glion dumondas actualas da la planisaziun da terren. Glion è ina vischnanca exemplarica: qua il center regiunal, là las dudesch fracziuns enturn la citad.
Carmelia Maissen, presidenta da vischnanca, declera co che la politica emprova da metter sut in chapè ils interess da citad e vitgs, da possessurs da terren e maun public. Quest'emissiun tracta tant aspects tecnics da planisaziun sco er la dumonda: co gartegi a la vischnanca da Glion da mantegnair sia identitad?